Aksel Kriisa
Aksel Kriisa (19. oktoober 1904 Kokemäe – 15. august 1949 Sevurallag, Sverdlovski oblast) oli eesti vaimulik ja orelimeister. Ta sündis Kokemäel, Haanja vallas orelimeister Tannil Kriisa pojana. Ta lõpetas aastal 1925 Võrus gümnaasiumi. Aastatel 1925–1931 õppis ta Tartu Ülikoolis teoloogiat. Vaimulikukutseks valmistudes töötas prooviaastal Otepää Maarja koguduses. Ordineeriti 5. veebruaril 1933 Tallinna toomkirikus õpetajaks. Ta oli aastatel 1933–1934 Saaremaa praostkonna vikaarõpetaja, aastatel 1934–1941 Mustjala Anna koguduse õpetaja. Aastal 1941 ta arreteeriti NKVD poolt. Ta suri GULAG-i vangilaagris Venemaal.